Plassen+vår+i+januar


 * Plassen vår i januar**

**Mål:** //barna skal få en begynnende forståelse av betydningen av en bærekraftig utvikling, og få en grunnleggende// //innsikt i natur, miljøvern og samspillet i naturen (fagområde 3.4).// **Mål relasjonskompetanse:** //Skape relasjoner og fellesskap//

Vi har hatt mange turer til plassen vår denne måneden. Hytta vår er ferdig, og det er deilig å kunne spise nistepakkene inni hytta i le for vinden når det blåser kaldt ute. Hytta blir også brukt mye i leken, da fungerer den blant annet som familiehus, hi og fengsel. Vi har lagd mat på bål, ostesmørbrød, omelett og taco har stått på menyen. Barna syntes det er spennende å være med og hjelpe til når vi lager bål. Vi har snakket om hvordan vi kan ta vare på plassen vår og skogen, det er blant annet viktig å ikke ødelegge skogen og forsøple. Vi har snakket om at vi ikke skal brekke greiner og hugge trær bare for gøy. Vi har funnet søppel, som vi har plukket i poser og tatt med tilbake til barnehagen for å kaste. Vi har snakket om hvordan vi kan ta vare på dyrene i skogen, og vi har lagd fuglemat som vi hang opp i trærne rundt hytta. Barna var veldig spente på om fuglene hadde spist maten, og det var stor glede da vi oppdaget at maten var borte. Vi så til og med spor etter rådyr i snøen, så da var det ikke bare fuglene som hadde forsynt seg og blitt mette. Gjennom å samarbeide har vi fått til å lage denne fine hytta. Alle har bidratt på sin måte. Siden vi er opptatt av å ta vare på skogen vår, har vi bare brukt greiner, stokker og granbar som allerede er hogd ned, og som vi har funnet på bakken. Barna får erfaring med å lage bål. Mat på bål smaker ekstra godt, og det er veldig sosialt. I tillegg er det godt å ha et bål å varme kalde fingre og tær på. Like godt som taco, smaker sin helt egen nistepakke. Plassen vår byr på et variert og kupert terreng. Her får barna motoriske utfordringer tilpasset sitt eget nivå. I tillegg finnes det mange steder hvor barna kan "gjemme" seg bort, her ser vi mye variert og kreativ rollelek. Barna leker også i større grupper og på tvers av dem de vanligvis leker mest med. Dette bidrar til å styrke relasjoner mellom barna, og dermed også samholdet i barnegruppen. Vi syntes synd på fuglene som har vanskelig for å finne mat om vinteren. "Uten mat kan man jo dø", sa et Lønneberget-barn. Gjennom å lage fuglemat fikk barna erfaring med å ta vare på og gjøre noe godt for fuglene i skogen vår. "Fuuuuugler, fuuugler, nå er det matetid", stod disse guttene å ropte. Ingen fugler kom... "Kanskje de ikke har ører", mente et barn. Mens et annet barn var fast bestemt på at, "jo, fugler har ører, de er bare bitte bitte små".